CELEX: 62011TN0663
Language: et
Date: 2011-12-27 00:00:00
Title: Kohtuasi T-663/11: 27. detsembril 2011 esitatud hagi — Spa Monopole versus Siseturu Ühtlustamise Amet — Royal Mediterranea (THAI SPA)

3.3.2012   
            
            
               ET
            
            
               Euroopa Liidu Teataja
            
            
               C 65/16
            
         27. detsembril 2011 esitatud hagi — Spa Monopole versus Siseturu Ühtlustamise Amet — Royal Mediterranea (THAI SPA)
   (Kohtuasi T-663/11)
   2012/C 65/30
   Hagiavalduse keel: prantsuse
   
      Pooled
   
   
      Hageja: Spa Monopole, compagnie fermière de Spa SA/NV (Spa, Belgia) (esindajad: advokaadid L. De Brouwer, E: Cornu ja E. De Gryse)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Royal Mediterranea, SA (Madrid, Hispaania)
   
      Nõuded
   
   Hageja palub Üldkohtul:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 20. oktoobri 2011. aasta otsus asjas R 1238/2010-4;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   
      Ühenduse kaubamärgi taotleja: Royal Mediterranea, SA
   
      Asjaomane ühenduse kaubamärk: sõnalist osa THAI SPA sisaldav kujutismärk kaupadele ja teenustele klassides 16, 41 ja 43.
   
      Vastulause aluseks oleva kaubamärgi või tähise omanik: hageja
   
      Vastulause aluseks olev kaubamärk või tähis: sõnamärkide SPA ja Les Thermes de Spa Beneluxi registreering kaupadele ja teenustele klassides 32 ja 42 (nüüd klass 44)
   
      Vastulausete osakonna otsus: Lükata vastulause tagasi.
   
      Apellatsioonikoja otsus: Jätta kaebus rahuldamata.
   
      Väited: Määruse nr 207/2009 artikli 8 lõike 1 punkti b rikkumine, kuna apellatsioonikoda ei nõustunud, et klassi 43 liigitatud „toitlustusteenused” taotletava kaubamärgi all ja Beneluxi registreeringuga sõnamärgiga SPA hõlmatud „mineraal- ja gaseeritud vesi ning muud alkoholivabad joogid, siirup ja joogivalmistussegud” on sarnased; määruse nr 207/2009 artikli 8 lõike 5 rikkumine, kuna neljas apellatsioonikoda ei möönnud „seose” olemasolu klassi 32 hõlmava kaubamärgi SPA ja klassi 43 hõlmava THAI SPA vahel; kaitseõiguste ja määruse nr 207/2009 artikli 75 rikkumine.